يىغىندا مۇنۇلار تەكىتلەندى: پارتىيە مەركىزىي كومىتېتى، گوۋۇيۈەننىڭ «بېرىش، باشقۇرۇش، مۇلازىمەت قىلىش» ئىسلاھاتى خىزمىتى ئورۇنلاشتۇرمىسىنى ئىزچىللاشتۇرۇش، ئەمەلىيلەشتۈرۈش ئۈچۈن، ئاپتونوم رايونىمىز بازار سۇبيېكتىنىڭ ئارزۇسى ۋە ئېھتىياجىنى يۆنىلىش قىلىشتا چىڭ تۇرۇپ، ئېلېكتىر ئېنېرگىيەسى قۇرۇلۇشى سۈرئىتىنى تېزلىتىپ، ئون كىلوۋولت ھەم ئون كىلوۋولتتىن تۆۋەن ئېلېكتىر ئېنېرگىيەسى قۇرۇلۇشىنى تەكشۈرۈپ تەستىقلاش تەرتىپىنى ئاددىيلاشتۇرۇپ، يەنىمۇ ئىلگىرىلىگەن ھالدا تۈزۈمنى مۇكەممەللەشتۈرۈپ، تەرتىپنى ئەلالاشتۇرۇپ، ۋاقىتنى قىسقارتىپ، تەننەرخنى تۆۋەنلىتىپ، ئۈنۈمنى ئۆستۈرۈپ، قولايلاشقان تىجارەت - سودا مۇھىتى يارىتىدۇ؛ كۆچمەس مۈلۈكنى تىزىملاش ئۇچۇرلىرىدىن ئورتاق بەھرىلىنىپ توپلاشتۇرۇش، تەرتىپنى توپلاشتۇرۇش ۋە خادىملارنى توپلاشتۇرۇش ئارقىلىق، ئىش بېجىرىش تەرتىپىنى ئومۇميۈزلۈك ئەلالاشتۇرۇپ، بېجىرىش ۋاقتىنى قىسقارتىپ، كۆچمەس مۈلۈكنى تىزىملاشنى بېجىرىش خىزمىتىدىكى قىيىن نۇقتا، توسۇق نۇقتىلارنى ھەقىقىي ھەل قىلىپ، كۆچمەس مۈلۈكنى تىزىملاشنى بېجىرىش ھالقىلىرىنى كۆرۈنەرلىك ئازايتىش، ئىش بېجىرىش ئۈنۈمىنى كۆرۈنەرلىك ئۆستۈرۈشنى ئىشقا ئاشۇرۇپ، تىرىشىپ ئاپتونوم رايونىمىزنىڭ قولاي - يۇقىرى ئۈنۈملۈك، خەلققە قولايلىق - خەلققە پايدىلىق كۆچمەس مۈلۈكنى تىزىملاش خىزمىتى سىستېمىسى بەرپا قىلىدۇ.